open-index/open-wikipedia-markdown huggingface dataset:
Bohuslav Hlôška

**Bohuslav Hlôška** (* 7. december 1922, Pukanec - † 5. marec 2000, Počúvadlo, pochov.: Banská Bystrica) bol lesný inžinier, riadiaci pracovník.

## Životopis
Študoval na VŠT v Bratislave a na VŠZ v Brne. Po ukončení lesný asistent Riaditeľstva štátnych lesov v Banskej Bystrici (1948-1949). Pracovník Štátnych lesov vo Zvolene (1950-1955), hlavný inžinier Lesostavu vo Zvolene (1956-1957), námestník riaditeľa Bučiny Zvolen (1957-1961). Vedúci výstavby podnikového Riaditeľstva štátnych lesov v Banskej Bystrici (1961), ekonomický námestník podnikového Riad. št. lesov v Banskej Bystrici (1969-do odchodu na dôchodok). Zaslúžil sa o vybudovanie lesných ciest, mostov a i. lesných objektov na Horehroní. Účastník SNP vo Vysokoškolskom strážnom odd. na Donovaloch, väznený v zajateckom tábore Mühlberg v Nemecku (1944-1945). Nositeľ Radu SNP II. tr a i. vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí lesní inžinieri
Kategória:Osobnosti z Pukanca
Samuel Hlivay

**Samuel Hlivay** (*   Slovensko) bol lekárnik.

## Životopis
Lekárnik a majiteľ lekárne "K orlovi" v Banskej Bystrici. Lekáreň a lekárnické právo kúpil od lekárnika → Teššáka (1813).

## Literatúra
* Kto bol kto v histórii Banskej Bystrice 12552000

* Banská Bystrica

## Externé odkazy
* 

Kategória:Slovenskí lekárnici
Vladimír Hlôška

**Vladimír Hlôška**, prof., CSc. (* 17. február 1924, Banská Bystrica-Radvaň – † 6. február 1996, Banská Bystrica) bol vysokoškolský pedagóg.

## Životopis
Pôsobil ako odborný asistent pre odbor dejiny ruskej literatúry na Vysokej škole pedagogickej (PI, PF, dnes Pedagogická fakulta Univerzity Mateja Bela) v Banskej Bystrici (1957-1969?). V roku 1969 bol zo školských služieb prepustený, rehabilitovaný (po novembri 1989), vrátil sa na  Katedru rusistiky FHPrV UMB Banská Bystrica, pracoval na projekte *Ruský jazyk, literatúra a kultúra na rozhraní 19. a 20. stor.* V roku 1990 získal vedecko-pedagogický titul docenta a následne bol vymenovaný za univerzitného profesora. Účastník protifašistického odboja a SNP. Spoluorganizátor Zväzu vysokoškolských študentov v Bratislave, člen jeho prezídia. Organizátor parašutistického športu na Slovensku. Napísal prvú učebnicu Zoskok padákom. Z ruštiny preložil viaceré odborné publikácie. Autor a spoluautor vysokoškolských učebníc a skrípt s tematikou ruskej gramatiky, literatúry a metodiky ruského jazyka, monografických prác o ruskom symbolizme a postsymbolizme. Populárnou formou publikoval historické a literárne marginálie. Nositeľ viacerých vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Banskej Bystrice
Kategória:Osobnosti z Radvane
Kategória:Osobnosti SNP
Kategória:Slovenskí pedagógovia
Kategória:Slovenskí prekladatelia
Kategória:Slovenskí autori náučnej literatúry
Kategória:Slovenskí vysokoškolskí pedagógovia
Adam Hlovík

**Adam Hlovík** (* 6. marec 1793, Párnica - † 29. marec 1851, Giraltovce) bol  evanjelický kňaz, zberateľ ľudových piesni.

## Rodina
* otec Ján Smolený-Hlovík
* matka Dorota rod. Melicherčíková

## Životopis
Študoval v Banskej Bystrici, Debrecíne, teológiu na evanjelickom kolégiu v Prešove. Od roku 1826 pôsobil ako evanjelický kňaz v Kladzanoch, 1832 v Giraltovciach, 1836 tamojší senior. Na podnet Jána Kollára zbieral zemplínske a šarišské ľudové piesne, jeho zbierka bola základom výberu do Národných spievaniek (1834-1835). Autor prózy, náboženskej poézie, prekladov Homérových básni. Postavil sa proti štúrovskej spisovnej slovenčine za bibličtinu, dokonca za spisovnú šarištinu.

## Pamiatky
* hlavná postava poviedky J. Záborského *Hlovík medzi vzbúreným ľudom*

## Literatúra
* Slovenský biografický slovník

## Externé odkazy
* 

Kategória:Narodenia v 1793
Kategória:Úmrtia v 1851
Kategória:Slovenskí zberatelia ľudových piesni
Kategória:Slovenskí evanjelickí kňazi
Kategória:Osobnosti z Párnice
Jakub Hluchý

**Jakub Hluchý** (* 15. apríl 1894, Moravská Nová Ves – † 24. august 1958, Bratislava) bol  dôstojník, protifašistický bojovník.

## Rodina
* otec Cyril Hluchý
* matka Veronika rod. Matoušková 

## Životopis
Študoval na gymnáziu v Hodoníne, roku 1926 absolvoval Vojenskú akadémiu v Hraniciach na Morave. Od roku 1921 dôstojník z  povolania, 1949 plk. Čs. ľud. armády. Čs. vlastenec, po napadnutí ZSSR Nemeckom založil v Banskej Bystrici, kde pôsobil  na Veliteľstve pozemného vojska odbojovú protifašistickú organizáciu dôstojníkov Victoire (26. januára 1941-28. augusta 1944).  Zúčastnil sa na prípravách SNP v armáde, veliteľ delostrelectva a prednosta zbrojnej správy 1. čs. armády v Banskej Bystrici (1944). Väznený v Banskej Bystrici (6. januára 1945-23. februára 1945). Autor memoárových článkov s problematikou protofašistického boja.

## Ocenenie
* Roku 1945 vyznamenaný Za zásluhy I.st.; 1946 Radom SNP I.tr.,  Za chrabrosť pred nepriateľom

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Slovenskí publicisti
Kategória:Slovenské osobnosti českého pôvodu
Milan Hnat

Doc. akad. mal. **Milan Hnat**, ArtD. (* 16. november 1959, Údol) je vizuálny umelec, vysokoškolský pedagóg. Venuje sa maľbe, digitálnej grafike, fotografii, kresbe, inštalácií, reštaurovaniu a pedagogickej činnosti. Jeho manželkou je akademická maliarka Eva Hnatová, rod. Šmeringaiová. Od roku 1990 žije a pracuje v Banskej Bystrici.

## Životopis
V roku 1982-1988 absolvoval štúdium na VŠVÚ v Bratislave. V rokoch 1988 a 1989 pôsobil ako slobodný umelec v Liptovskom Mikuláši a v Banskej Bystrici.

Od roku 1993 až do roku 2008 bol odborným asistentom na Katedre výtvarnej tvorby Fakulty humanitných vied Univerzity Mateja Bela v Banskej Bystrici. V roku 2001-2005 absolvoval doktorandské štúdium - Voľná výtvarná tvorba na VŠVÚ v Bratislave. Od roku 2009 vedie Prípravný ateliér na Katedre maľby Fakulty výtvarných umení Akadémii umení v Banskej Bystrici. 

Vystavoval na samostatných a kolektívnych výstavách doma i v zahraničí - Japonsko, USA, Kanada, Taiwan, Francúzsko, Nemecko, Izrael, Severné Macedónsko, Poľsko.

Reštauroval interiér karneru sv. Ondreja v Kremnici (člen kol., 1992-1994), portrét J. Kučeru od P. M. Bohúňa (1996) a iné.Jeho tvorba je zastúpená v zbierkach týchto galérií:
*Štátna galéria, Banská Bystrica
*Galéria P. M. Bohúňa, Liptovský Mikuláš
*Museum of the Gallery of Drawings, Skopje, Severné Macedónsko
*National Taiwan Museum of Fine Arts, Taichung, Taiwan​
*Ino-cho Paper Museum, Kochi-Ken, Japonsko  

## Ocenenia
* 2002Cena rektora Univerzity Mateja Bela, Banská Bystrica za rok 2001 http://www.library.umb.sk/index.php?module=articles&id=375&language=1#2001
* 2010Special Judge´s Awards na The 14-th International Biennial Print, National Taiwan Museum of Fine Arts, Taichung, Taiwan

## Literatúra
* Kto bol kto v Banskej Bystrici v roku 2001

## Externé odkazy
* http://archive.is/20130917103912/hnatmilan.wix.com/artx osobná webstránka Milana Hnata
* http://hnatmilan.wix.com/visart  osobná webstránka Milana Hnata 
* 

Kategória:Osobnosti z Údola
Kategória:Absolventi Vysokej školy výtvarných umení v Bratislave
Kategória:Slovenskí výtvarníci
Kategória:Slovenskí reštaurátori
Kategória:Narodenia 16. novembra
Kategória:Narodenia v 1959
Eva Hnatová

**Eva Hnatová** (* 26. február 1963, Liptovský Mikuláš) je slovenská maliarka a vysokoškolská pedagogička.

## Životopis
V roku 1982-1988 absolvovala štúdium na VŠVÚ v Bratislave. Pôsobila ako slobodná umelkyňa v Liptovskom Mikuláši a v Banskej Bystrici (1988 až 1989). Od roku 1993 je odbornou asistentkou na Katedre výtvarnej tvorby Fakulty humanitných vied Univerzity Mateja Bela v Banskej Bystrici. Vystavovala na samostatných a kolektívnych výstavách doma aj v zahraničí.

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Absolventi Vysokej školy výtvarných umení v Bratislave
Kategória:Slovenské maliarky
Kategória:Moderní maliari
Kategória:Slovenskí pedagógovia
Kategória:Osobnosti z Liptovského Mikuláša
Ondrej Hodža

**Ondrej Hodža** (* 15. september 1819, Rakša – † 28. júl 1888, Sučany) bol slovenský evanjelický kňaz, národnokultúrny pracovník a cirkevný hodnostár; brat národného buditeľa a jazykovedca Michala Miloslava Hodžu a otec Jána Miloslava Hodžu a slovenského politika, štátnika a publicistu Milana Hodžu.

## Životopis
Narodil sa v rodine Jána Hodžu a jeho manželky Márie, rodenej Hriankovej. Študoval na gymnáziu v Rožňave, evanjelickú teológiu v Bratislave a na univerzite v Halle. V rokoch 18461848 pôsobil ako evanjelický kaplán v Liptovskom Mikuláši, v rokoch 18481887 ako farár v Sučanoch a od roku 1860 bol turčiansky senior. V roku 1841 pracoval ako zapisovateľ Ústavu a reči a literatúry českoslovanskej v Bratislave. Bol aktívnym činiteľom štúrovského hnutia, v roku 1844 sa stal spoluzakladateľom spolku Tatrín, v roku 1846 sa zúčastnil schôdze evanjelický kňazov Liptova, na ktorej podpísali osvedčenie za štúrovskú slovenčinu. Bol tiež účastníkom slovenského povstania v rokoch 18481849, neskôr bol väznený v Martine a v Banskej Bystrici, v roku 1861 sa stal signatárom Memoranda národa slovenského a v roku 1863 bol spoluzakladateľom a členom výboru Matice slovenskej. Podporoval slovenské školy, obraňoval národné práva na cirkevnom a kultúrnom poli.

## Tvorba

Okrem iného bol tiež autorom správ v Slovenských národných novinách, publikoval tiež v periodikách Orol tatranský, neskôr Obzor, Cirkevné listy a i. Je tiež autorom ľudovovýchovnej prózy o aktuálnych národných problémoch.

## Literatúra

* Slovenský biografický slovník

## Externé odkazy

* Záznam o narodení a krste v matrike v matrike evanjelického zboru Mošovce
* 

Kategória:Osobnosti z Rakše
Kategória:Slovenskí evanjelickí kňazi
Kategória:Slovenskí spisovatelia
Kategória:Slovenskí kultúrni pracovníci
Kategória:Cirkevní hodnostári
Marína Miloslava Hodžová

**Marína Miloslava Hodžová** (* 31. marec 1842, Liptovský Mikuláš - † 21. november 1920, Bratislava) bola   slovenská divadelná ochotníčka a osvetová pracovníčka.

## Životopis
Bola dcérou Michala Miloslava Hodžu. Do školy chodila v Liptovskom Mikuláši, 1859 študovala v Banskej Bystrici. V rokoch 1865-66 študovala v ústave pre výchovu diakoniek v Neuendettelsau pedagogické metódy. Žila v Liptovskom Mikuláši, 1867-70 v Tešíne, 1870-1901 v Trnave, od 1901 v Bratislave. Popredná divadelná ochotníčka v Liptovskom Mikuláši  v 60. rokoch 19. stor. Organizovala vzdelávacie prednášky, kurzy a besedy pre dievčatá a ženy, prispievala do časopisov. V roku 1862 založila Slovenskú dievčenskú besedu, v rámci ktorej sa ženy a dievčatá stretávali pri čítaní slovenských kníh, recitácii, ručných prácach. Samovzdelávací spolok v meste fungoval do roku 1864.

## Literatúra
* HODŽOVÁ, MARÍNA MILOSLAVA. In: 
* HODŽOVÁ, Marína . In: 
* KODAJOVÁ, Daniela: "´Učenia v škole bolo mi skôr primálo´ : vzdelávanie dievčat v rodinách slovenských národovcov". In: CVIKOVÁ, J. – JURÁŇOVÁ, J. – KOBOVÁ, Ľ. (eds.): *Histórie žien : aspekty písania a čítania*. Bratislava : Aspekt, 2007.

## Externé odkazy
*
Oľga Hoffmannová

**Oľga Hoffmannová** (* 15. február 1952, Bratislava) je slovenská bábkoherečka a herečka.

## Životopis
Roku 1975 absolvovala štúdium bábkoherectva na bábkárskej katedre DAMU v Prahe. Roku 19741981 členka KBD v Banskej Bystrici, od roku1982 Radošinského naivného divadla v Bratislave. Počas stredoškolských štúdií (19621971) účinkovala v ochot. bábkárskom súbore Máj v Bratislave. V KBD sa jej herecké nadanie so smyslom pre štylizované, syntetické bábkoherectvo uplatnilo v mnohých, najmä živých postavách. Jej herecké kreácie smerovali od činoherne stvárnenej Matky (Jánošík, 1975) cez pohybovo exponovaného Gašparka (Gašparkov zázračný mlynček a Gašparko stavia mlynček, 1976) k syntetizujúcemu prejavu (Ona v hre z Knihy rozprávok, 1976) a využitiu masky ako symbolu pretvárky (Gabinka v hre kráska a zviera, 1977), s grotesknosťou a pantomimickými výrazovými prvkami stvárnia Sliepku Pipkovú (Hašterica, 1978). Pohybovo-pantomimické skúsenosti obohatené o klaunský prejav najkompaktnejšie využila v postave Klaunky Oli (Malé kluniády, 1980). Príležitostne účinkuje v tel. bábkových inscenáciách.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Osobnosti z Bratislavy
Kategória:Slovenské bábkoherečky
Pavel Hoffmann

**Pavel Hoffmann** (* 17. júl 1931, Šumiac – † 21. november 2005, Bratislava) bol ekonóm, verejný činiteľ.

## Životopis
V roku 1956–1966 pracovník ekonomického ústavu SAV, 1966–1983 Výskumného ústavu oblastného plánovania v Bratislave;  1983–1989 vedúci odboru teórie a prognózovania národohosp. rozvoja Ekonomického ústavu SAV v Bratislave. Od februára do júna 1990 prvý podpredseda Štátnej plánovacej komisie, od júna 1990 do októbra minister vlády ČSFR, od októbra 1991 podpredseda vlády ČSFR a predseda Rady hosp. a sociálnej dohody ČSFR.

## Literatúra
* Československý biografický slovník

## Externé odkazy
* 

Hoffmann, Pavel
Kategória:Slovenskí ekonómovia
Kategória:Osobnosti zo Šumiaca
Belo Rohál

**Belo Rohál** (* 19. máj 1920, Košice – † 2003, Adelaide, Austrália) bol slovenský dôstojník a protifašistický bojovník.

## Životopis
Príslušník slovenskej armády a ČSĽA, dôstojník letectva. Účastník protifašistického odboja, príslušník 1. čs. leteckej divízie v ZSSR. Dôstojník leteckej školy v Banskej Bystrici (od 1939). Navigátor lietadla, ktoré letelo s plánom SNP z letiska *Tri Duby* do ZSSR (2. augusta 1944). Politicky prenasledovaný. Nositeľ viacerých vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1920
Kategória:Úmrtia v 2003
Kategória:Osobnosti SNP
Kategória:Osobnosti z Košíc
Samuel Hojč

**Samuel Hojč** (Hoits, Hoitsy) (* 16. november 1806, Brezno† 24. júl 1868, Vatya) bol slovenský evanjelický kňaz, národnokultúrny dejateľ.

Jeho otec bol Daniel Hojč a manželka Paula rod. Sekovičová.

## Životopis
Teológiu študoval na evanjelickom kolégiu v Prešove a na univerzite v Tübingene. Kaplán u superintendanta Pavla Jozeffyho v Tisovci, u Jána Seberiniho v Banskej Štiavnici, farár v Mičinej (od februára 1840). Usadil sa v Peštianskej stolici (1859), na pustatine Vatya (od roku 1864), kde spolu s bratom obhospodaroval pôdu. Vystupoval ako národne oduševnený slovenský vlastenec (do roku 1848). Autor dvoch národnoobranných brožúr, po smrti superintendanta Pavla Jozeffyho predseda Zpěvníkového výboru, do nového *Zpěvníka evanjelického* (1842) prispel troma piesňami, vydal katechizmus (1858) a napísal štúdie z protestantských právnych dejín a organizácie evanjelickej cirkvi v Uhorsku. Po odchode do Peštianskej stolice sa napriek naliehaniu švagra Andreja Sládkoviča, prestal zapájať do národných aktivít a jeho rodina sa pomaďarčila.

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Osobnosti z Brezna
Jozef Jaroslav Hodža

**Jozef Jaroslav Hodža** (* 23. október 1840, Rakša – † 19. máj 1918, Banská Bystrica) bol slovenský evanjelický kňaz a náboženský publicista.

## Rodina
* otec Jozef Hodža
* matka Anna rod. Dérerová
* manželka Elena rod. Braxatorisová. Elena a Jozef Jaroslav sa vzali v roku 1871. Elena bola o 11 rokov mladšia ako Jozef Jaroslav. Elena sa narodila 25. novembra 1851 ako 3. dieťa rodičov Andrej Braxatoris (30. marec 182020. apríl 1872) a Júlia Antónia Sekovičová (3. január 18281898). Zomrela 2. júla 1910 vo veku 58 rokov v obci Radvaň.
* deti - Ivan Jozef Ľuboslav Hodža, Želmíra Oľga Hodžová, Anna Viera Zuzana Hodžová (Kulišeková), ako jediná sa dožila dospelosti. Ako manželka Dušana Kulišeka - prokuristu banky v Brezne sa živila ako učiteľka hry na klavíri.
* vnúčatá - Boris Kulišek, Zorislava Kulišeková, Taťjana Kulišeková, Ľubica Kulišeková
* potomkovia žijú v Brezne

## Životopis
Ľudovú školu vychodil v Háji a v Martine, od 1857 študoval na evanjelickom lýceu v Banskej Štiavnici, od 1860 na gymnáziu v Levoči od roku 1864 študoval teológiu vo Viedni, Lipsku, Rostoku a Berlíne. V roku 1869 sa stal kaplánom u Andreja Sládkoviča v Radvani a po básnikovej smrti ho zvolili za jeho nástupcu. V cirkvi bojoval proti maďarizácii, bránil cirkevné školy i slovenčinu a zakladal cirkevné základiny pre slovenských študentov. Zaoberal sa históriou, autor článkov s národnou a sociálnou tematikou a životopisov v náboženskej tlači.

## Literatúra
* Slovenský biografický slovník

## Externé odkazy
* 
* Imatrikuláciu z Jozef Jaroslav Hodža v Rostocker Matrikelportal
* Záznam o narodení a krste v matrike riadok 52 - evanjelická cirkev v Mošovciach

Kategória:Slovenskí evanjelickí kňazi
Kategória:Slovenskí publicisti
Kategória:Osobnosti z Rakše
Kategória:Pochovaní na Národnom cintoríne v Martine
Juraj Holčík

**Juraj Holčík** (* 14. december 1903, Bratislava† 25. november 1984, Bratislava) bol slovenský náboženský spisovateľ, evanjelický kňaz. Pseudonym: Jur Kristov

## Rodina
* otec: Ján Holčík
* matka: Vilma rod. Majtánová
* brat: Samuel Holčík 
* praneter: Wilma Kucharek

## Životopis
Študoval na evanjelickom lýceu a na gymnáziu, v rokoch 19221926 na Evanjelickej teologickej akadémii v Bratislave, 19271928 na Teologickej fakulte univerzity v Erlangene. Evanjelický kaplán vo Zvolene, farár v Nových Zámkoch, v Trnave, v Banskej Bystrici (19371947), v Bratislave. Evanjelický kultúrny a cirkevný pracovník. Autor divadelnej hry o A. Schweitzerovi, pamätníc, kázní, almanachov, zostavovateľ kalendárov a i., prekladateľ cirkevných textov z hebrejčiny a gréčtiny. Cirkevný a literárny publicista: 19301932 redaktor časopisu *Evanjelická mládež* (v Bratislave), 19361939 *Náš rod*, 19381947 *Naša cirkev* (oboje v Banskej Bystrici), organizátor literárno-umeleckej skupiny okolo časopisu *Náš rod*, prispieval aj do *Cirkevných listov* a *Evanjelického posla spod Tatier*. V 30. rokoch tajomník Zväzu evanjelický mládeže. Po roku 1939 účastník ilegálneho protifašistického odboja, 1944 člen okresného revolučného národného výboru v Banskej Bystrici.

## Ocenenie
* Roku 1946 vyznamenaný Radom SNP II. triedy, 1947 Čs. vojnovým krížom 1939

## Dielo
* *Biblický ukazovateľ*, Banská Bystrica roku 1941
* *Spomíname… Pamätnica venovaná Jánovi Bakossovi*, Banská Bystrica roku 1946
* *Doktor z Lambarene*, Liptovský Mikuláš roku 1944

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Osobnosti z Bratislavy
František Holdoš

**František Holdoš** (* 23. apríl 1920, Ružomberok-Hrabovo – † 22. marec 1946, Bratislava) bol  novinár.

## Rodina
* otec František Holdoš
* matka Anna rod. Žirková 

## Životopis
Študoval na gymn. v Ružomberku, v roku 1938-1939 na Filozofickej fak. KU v Prahe, 1944 v Bratislave. Od roku 1942 redaktor , v roku 1942-1943 športový redaktor Gardistu v Žiline. Redaktor Nár. novín v Martine a v Banskej Bystrici (1944),   povstaleckého letákového časopisu Útok v Harmanci, frontový spravodajca povstaleckej Pravdy v Banskej Bystrici (1944). Autor a reprezentant povstaleckej reportáže. Jeden z priekopníkov slov. športového novinárstva, reprezentant ŠK  Bratislava v stolnom tenise.

## Pamiatky
* od roku 1947 sa konal Memoriál Františka Holdoša v stolnom tenise

## Literatúra
* Slovenský biografický slovník

## Externé odkazy
* 

Kategória:Slovenskí novinári
Kategória:Slovenskí športoví novinári
Kategória:Slovenskí stolní tenisti
Kategória:Osobnosti z Ružomberka
Ondrej Holec

**Ondrej Holec** (* 16. október 1924, Poniky – † 4. január 1975, Banská Bystrica) bol poľnohospodársky odborník.

## Rodina
* otec Ján Holec
* matka Mária rod. Valaskajová 

## Životopis
V roku 19351938 navštevoval meštiansku školu v Banskej Bystrici.Pracoval u gazdov v Ponikách a v Banskej Bystrici-Radvani  (19381941). Od roku 1949 inštruktor pre zakladanie JRD pri Jednotnom NV v Banskej Bystrici. Predseda JRD na Ponikách 
(19621975). Poslanec SNR (19711975).

## Ocenenie
* Roku 1969 vyznamenaný Za vynikajúcu prácu, 1973 Hrdina social. práce

## Pamiatky
* televízny film Počúvajme slnko (1978, Čs. televízia v Bratislave, scenár P. Vančík, réžia I. Ciel).

## Literatúra
* Slovenský biografický slovník

## Externé odkazy
* 

Kategória:Osobnosti z Poník
Stanislav Holec

**Stanislav Holec** (* 20. december 1956, Nitra) je vysokoškolský pedagóg.

## Životopis
V roku 1976-1981 absolvoval štúdium na Matematicko-fyzikálnej fak. UK v Bratislave, 1981 RNDr., 1993 PhD., 1997 doc. Absolvoval študijný pobyt na univerzitách v Londýne a Sheffielde (Veľká Británia). Prednášal na FOUTYS - Pedagogisch  Technische Hogeschool v Eindhovene (Holandsko). Od roku 1981 pôsobí v Banskej Bystrici na Pedagogickej fak., na fakulte humanitných a prírodných vied UMB v Banskej Bystrici ako asistent, odborný asistent a v súčasnosti docent. V roku 1997-2001  bol prodekanom pre doktorandské štúdium a kvalifikačný rast na Fakulte prírodných vied UMB v Banskej Bystrici. Od roku 2001 je dekanom Fakulty prírodných vied UMB v Banskej Bystrici. Je členom Jednoty slovenských matematikov a fyzikov (od 
1980). Autor a spoluautor monografií, vysokoškolských učebníc a skrípt, zostavovateľ zborníkov.

## Ocenenie
* Zaslúžilý člen JSMF
* Čestné uznanie MŠ SR (1999)
* Cena rektora UMB v B. Bystrici (2000).

## Dielo
* Atómová a jadrová fyzika. Všeobecná fyzika. Zbierka úloh., Banská Bystrica roku 1989
* Praktikum z fyziky. Elektrina a magnetizmus., Banská Bystrica roku 1989
* Molekulová fyzika a termodynamika, Banská Bystrica roku 1997

* Prírodné vedy v živote, Banská Bystrica roku 1998
* Science Teacher Training 2000. Proceedings..., Banská Bystrica roku 1998
* Prírodoveda, Banská Bystrica roku 1999
* Vybrané problémy z didaktiky prírodovedných predmetov, Banská Bystrica roku 1999
* Teoretická mechanika, Banská Bystrica roku 2001

## Literatúra
* Kto bol kto v Banskej Bystrici v roku 2001

## Externé odkazy
* 

Holec, Stanislav
Kategória:Osobnosti z Nitry
Oľga Holécyová

**Oľga Holécyová** (* 9. september 1913, Brezno - † 25. máj 1972, Bratislava) bola pedagogička.

## Rodina
* otec Ján Holécy
* matka Hermína rod. Galandová
* brat Ján Holécy 

## Životopis
V roku 1930-1933 študovala na Učiteľskom ústave v Banskej Bystrici, do 1952 študovala na Pedagogickej fak. KU v Prahe, 1969 CSc. Absolvovala viaceré študijné pobyty. Učiteľka na ľudovej škole v Bacúchu, v Slovenskej Ľupči, v Beňuši, na  meštianskej škole v Brezne, krajská inšpektorka pre materské školy v Banskej Bystrici (1949-1952), od roku 1952 odborná, od 1969 vedecká pracovníčka Výskumného ústavu pedagogického v Bratislave, kde externe prednášala na Vysokej škole  pedagogickej. Popredná odborníčka v predškolskej pedagogike na Slovensku. Vo vedeckovýskumnej práci sa zamerala na obsahovú koncepciu a osnovy výchovnej práce materských škôl, orientovala sa na výskum detskej hry a mravných postojov detí v  materských školách. Výsledky publikovala v štúdiách, odborno-teoretických prácach a príručkách. Spoluautorka a iniciátorka prvej čs. Pedagogiky predškolského veku (1956). Venovala sa aj prekladom odbornej literatúry z ruš. a češ. Roku 1954  založila a stala sa vedúcou redaktorkou časopisu Materská škola, redakčne sa zúčastňovala na tvorbe ďalších odborných pedagogických časopisov. V organizačnej práci zabezpečovala rozvoj siete predškolských zariadení, starala sa o odbornú prípravu učiteliek materských škôl. Do roku 1945 funkcionárka MS a Živeny, predsedníčka sekcie predškolskej  výchovy Slov. pedagogickej spoločnosti pri SAV, od 1961 členka Zväzu čs. novinárov.

## Ocenenie
* Roku 1966 Zaslúžilá školská pracovníčka,

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Slovenskí teoretici pedagogiky
Kategória:Osobnosti z Brezna
Ervín Holéczy

**Ervín Holéczy** (* 1. november 1897, Nová Baňa† 4. september 1977, Bratislava) bol slovenský lekár a spisovateľ. Pseudonym: Peter Zván.

## Životopis
Študoval na gymnáziu v Ružomberku, na evanjelickej teologickej akadémii v Soprone, 1918 na Filozofickej fakulte v Bratislave, 19181921 na Lekárskej fakulte KU v Prahe, 19211924 na Lekárskej fakulte UK v Bratislave. Od 1924 asistent chirurgickej kliniky v  Bratislave, riaditeľ Mestskej nemocnice v Brezne (19291945), prednosta odd. na Povereníctve zdravotníctva, súčasne riaditeľ Klinickej oblastnej nemocnice (neskôr KÚNZ), lekársky štatistik, vedúci organizačno-metodického kabinetu ÚNV.  Od 1919 publikoval články v Nár. novinách, Mladom Slov., Živene, Slov. denníku, Horehroní, Obrane (USA) a i., odborné lekárske články v Bratislavských lekárskych listoch a v Sborníku lekářském v Prahe. V Slov. denníku publikoval na  pokračovanie román *Na vlnách osudu*, neskôr vydal knižne román *Inžinier Riava*. Vydal aj dva životopisné romány dokumentárneho charakteru o D. Makovickom a o Albertovi Škavranovi.

## Ocenenie
* Roku 1947 vyznamenaný Čs. vojenskou medailou za zásluhy I. stupňa.

## Dielo
* *Inžinier Riava*, Praha, roku 1929
* *Čachovania*, Martin, roku 1934
* *Ajhľa, človek!*, Liptovský Mikuláš, roku 1941
* *Rojko*, Bratislava, roku 1959

## Literatúra
* Slovenský biografický slovník
* WINKLER, Tomáš: Biografické romány Ervína Holéczyho o Dušanovi Makovickom a Albertovi Škarvanovi. In: *Literárny archív*, roč. 38, 2004, č. 3, s. 165171.

## Externé odkazy
* 

Kategória:Osobnosti z Novej Bane
Kategória:Slovenskí lekári
Kategória:Slovenskí spisovatelia
Vojtech Holéczy

**Vojtech Holéczy** (* 26. október 1914, Turňa nad Bodvou – † 7. marec 1989, Ľubochňa) bol lekár – gynekológ.

## Životopis
Pôvodne sekundárny lekár – chirurg vo Všeobecnej mestskej nemocnici v Banskej Bystrici (21. september 1942-11. októbra 1943, neskôr lekár – gynekológ, primár gynekologického odd. OÚNZ v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí gynekológovia
Kategória:Osobnosti z Turne nad Bodvou
Elena Holéczyová

**Elena Holéczyová** (rod. Hollá) (* 23. január 1906, Moravské Lieskové† 5. december 1983, Praha) bola textilná výtvarníčka, dramatička, scenáristka.

## Životopis
V roku 1917–1922 študovala na gymnáziách v Bratislave a v Prahe, kde 1922–1926 pokračovala v štúdiách na Umeleckopriemyselnej škole. V roku 1927–1929 návrhárka výšivkárskeho družstva Detva v Bratislave, 1929–1948 slobodná umelkyňa v Brezne, od 1956 samostatná výtvarníčka v Bratislave a v Prahe. Všestranne orientovaná umelecká osobnosť zakladateľského významu, popri textilnom výtvarníctve, čipkárstve a i. činnosti sa venovala aj písaniu odbornej a umeleckej literatúry. V  tomto smere sa ako dramatická autorka prezentovala vlastnými i upravenými rozhlasovými hrami a filmovými scenármi. Pre rozhlas upravila populárnu ľudovú veselohru svojho otca Jozefa Hollého Kubo (1944, 1950). Autorka filmových scenárov, rozhlasových prednášok o obliekaní, bývaní, ľudovom umení a umeleckom priemysle, kostýmov a choreografických príprav pre divadlo a filmy. Od roku 1945 členka Zväzu slovenských výtvarných umelcov.

## Ocenenie
* Roku 1976 Národná umelkyňa

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí výtvarníci
Kategória:Slovenskí dramatici
Kategória:Slovenskí scenáristi
Kategória:Česko-slovenskí národní umelci
Kategória:Osobnosti z Moravského Lieskového
Adolf Holesch

**Adolf Holesch** (* 22. júl 1835, Banská Bystrica – † september 1908, Banská Bystrica) bol  staviteľ.

## Životopis
Staviteľské štúdiá absolvoval v Belgicku. Venoval sa aj maľovaniu. Staviteľ v Banskej Bystrici (o.&nbsp;i. Skuteckého vila). Lekcie maľby dostal u Dominika Stuteckého v Banskej Bystrici. V Stredoslovenskom múzeu v Banskej Bystrici sa zachovalo jeho akvarelové zobrazenie Banskej Bystrice a niekoľko maliarskych portrétov Bystričanov.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Banskej Bystrice
Kategória:Slovenskí stavitelia
Kategória:Slovenskí maliari
Kategória:Narodenia v 1835
Kategória:Úmrtia v 1908
Dionýz Holesch

**Dionýz Holesch** (Dénes) (* 9. február 1910, Banská Bystrica - † 11. máj 1983, Budapešť) bol slovenský maliar.

## Životopis
Študoval na Akadémii výtvarných umení v Budapešti u prof. Rétiho. Pôsobil v Číne, Japonsku a inde. Je autorom podobizne neznámeho muža, veduty Drevený most cez Hron pod Urpínom v Banskej Bystrici, kresby tušom Súsošie Panny Márie na námestí v Banskej Bystrici. Tieto diela sa nachádzajú v zbierkovom fonde Stredoslovenského múzea.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí maliari
Kategória:Osobnosti z Banskej Bystrice
Ján Holécy

**Ján Holécy** (* 2. október 1915, Detva† 5. december 1995, Banská Bystrica) bol slovenský pedagóg.

## Rodina
* otec Ján Holécy
* matka Hermína rod. Galandová
* sestra Oľga Holécyová 

## Životopis
Absolvoval 4 triedy gymnázia a 1-ročný kurz pri Štátnej meštianskej škole v Banskej Bystrici. Študoval a maturoval na Štátnom koedukačnom učiteľskom ústave v Banskej Bystrici (1938). Stredoškolský profesor zemepisu na gymnáziu v Šahách. Do Banskej Bystrice sa presťahoval po roku 1948. Profesor Štátneho dievčenského gymnázia v Banskej Bystrici (1.9.194731.8.1948), riaditeľ Učiteľskej akadémie v Banskej Bystrici (1. september 194831. august 1949), riaditeľ Dievčenského gymnázia v Banskej Bystrici (1. september 194931. august 1950), riaditeľ Jedenásťročnej strednej školy, Strednej všeobecnovzdelávacej školy a gymnázia v Banskej Bystrici (1. september 195031. január 1976).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Osobnosti z Detvy
Július Holesch

**Július Holesch** (Gyula) (* 18. október 1888, Banská Bystrica – †  1918) bol  advokát.

## Rodina
* otec Štefan Holesch
* matka Anna rodená Lindtnerová
* brat Vojtech Holesch 

## Životopis
Advokát v Banskej Bystrici. Zahynul v 1. svetovej vojne ako poručík.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike záznam číslo 107 - evanjelická farnosť v Banskej Bystrici; pokrstený ako Gyula Károly Holesch

Holesch, Július (Gyula)
Holesch, Július (Gyula)
Kategória:Slovenskí advokáti
Kategória:Slovenské vojenské osobnosti
Kategória:Narodenia 18. októbra
Kategória:Osobnosti z Banskej Bystrice
Štefan Holesch

náhľad|Hrob Štefana Holescha a jeho manželky v banskobystrickom evanjelickom cintoríne
**Štefan Holesch** (István) (* 20. august 1855, Zvolen – † 14. november 1924, Banská Bystrica) bol slovenský pedagóg, notár a múzejník.

Jeho synmi boli Július Holesch a Vojtech Holesch.

## Životopis
Profesor Obchodnej akadémie v Banskej Bystrici. Zakladateľ Obchodnej a priemyselnej komory v Banskej Bystrici (1890). Hlavný mestský notár v Banskej Bystrici (do 1891). Jeden zo zakladateľov Mestského múzea v Banskej Bystrici, dnes  Stredoslovenské múzeum (1889), jeho nehonorovaný kustód (1909-1917).

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike záznam číslo 69 - evanjelická farnosť; pokrstený ako István Mihály Holesch

Kategória:Narodenia v 1855
Kategória:Úmrtia v 1924
Kategória:Slovenskí pedagógovia
Kategória:Slovenskí notári
Kategória:Osobnosti zo Zvolena
Kategória:Slovenskí múzejníci
Jozef Holička

**Jozef Holička** (* 25. september 1906, Bojnice – † 22. október 1979, Žiar nad Hronom) bol funkcionár KSČ, robotník, politický a hospodársky pracovník.

## Rodina
* otec Jozef Holička
* matka Mária rod. Blahová 

## Životopis
Po vychodení školy sa vyučil za tesára. Pracoval ako politický a hospodársky pracovník na viacerých miestach, účastník triednych bojov, ilegálneho protifašistického hnutia a SNP, pracovník Povereníctva SNR pre priemysel a obchod v Banskej  Bystrici (1944). Vedúci odboru Štátnej administratívy KV KSS v Banskej Bystrici (19491957), podpredseda Oblastného výboru KSČ v Banskej Bystrici. Poslanec NZ (19481960), SNR (19601971). Autor a spoluautor prác o boji KSČ, publicista  v miestnej tlači. Nositeľ viacerých vyznamenaní.

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* *[[Slovenský biografický slovník]]*

## Externé odkazy
* 

Kategória:Politici KSS
Kategória:Osobnosti z Bojníc
Anton Hollý

**Anton Hollý** (* 6. november 1915, Stupava - † 6. február 1989, Bratislava) bol  maliar, grafik, pedagóg.

## Životopis
Pedagóg na gymnáziu v Martine, rozhlasový pracovník, šéfredaktor satirického časopisu Roháč, slobodný umelec. Účastník SNP a protifašistického odboja. Počas SNP zástupca vedúceho Slobodného slovenského vysielača v Banskej Bystrici. Svoje zážitky z Povstania a z väzenia zachytil na kresbách a v sérii grafických listov. Samostatne vystavoval v Stredoslovenskej galérii v Banskej Bystrici (1977). Autor prvého výtvarného návrhu typografického písma na Slovensku, autor viacerých návrhov na čs. poštové známky. Nositeľ niekoľkých vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 
*[Diela Antona Hollého v [SNG] ]

Kategória:Slovenskí maliari
Kategória:Šéfredaktori periodík na Slovensku
Kategória:Osobnosti SNP
Kategória:Osobnosti zo Stupavy
Karol Hölský

**Karol Hölský** (Hölszký) (* 27. október 1869, Horné Remety - †  1957, Detva) bol  r.k. kaplán, pedagóg, astronóm.

## Životopis
Absolvoval Kráľovské katolícke gymnázium v Banskej Bystrici. Pôsobil ako kaplán v Horných Opatovciach, Veľkom Poli a v Kremnici. Profesor bohoslovia v Banskej Bystrici (od 1898), aktívny astronóm a šachista. Vyrábal ďalekohľady, pri ich výrobe spolupracoval s firmou Carl Zeiss Jena. Roku 1920 vyrobil ďalekohľad typu Newton s polomerom zrkadla 17,5 cm, roku 1921 si zakúpil ďalekohľad Brachyt. Pozoroval najmä premenné hviezdy, výsledky pozorovaní zasielal do Mníchova.

## Literatúra
* Kto bol kto v histórii Banskej Bystrice 12552000

## Externé odkazy

* 

Kategória:Narodenia v 1869
Kategória:Úmrtia v 1957
Kategória:Slovenskí astronómovia
Jozef Holúbek

**Jozef Holúbek** (* 18. marec 1883, Padina, Srbské kráľovstvo – † 8. september 1956, Trenčianske Teplice) bol slovenský právnik, spisovateľ, prekladateľ.

## Životopis
Jeho otec bol Ján Holúbek a matka Júlia rod. Poláčková. Študoval na gymnáziu v Prešove, v rokoch 18971898 v Banskej Bystrici, v rokoch 18981904 na srbskom gymnáziu v Novom Sade, od roku 1904 na právnickej fakulte univerzity v Budapešti, JUDr. Advokát v Novom Sade, po roku 1926 v Prahe. Počas štúdií pracovník Slovenského spolku v Budapešti.

Časopisecky debutoval roku 1899 básňami v prílohe Obzoru, umelecky sa presadil črtou *Cesta na Čiernu Horu*, v medzivojnovom období publikoval články prevažne o poľnohospodárstve. Autor knihy poviedok o živote a folklóre Slovákov vo Vojvodine v 2. polovici 19. storočia funkcionár Matice slovenskej (MS), Muzeálnej slovenskej spoločnosti (MSS), Československej jednoty, podpredseda Klubu československých turistov.

## Dielo
* *Z temného kúta*, Liptovský Mikuláš roku 1946

## Literatúra
* Slovenský biografický slovník

## Externé odkazy
* 

Kategória:Slovenskí právnici
Kategória:Slovenskí spisovatelia
Kategória:Slovenskí prekladatelia
Juraj Holveid

**Juraj Holveid**, tiež **Holvay**, **Holvaid**, **Holvajth** (*   Prievidza) bol pedagóg, náboženský spisovateľ.

## Rodina
* otec Juraj Holveid 

## Životopis
Študoval na gymnáziu v Banskej Bystrici. Mestský kantor a rektor školy v Prievidzi, Trenčíne, po roku 1667 v Sliezsku, naposledy učiteľ v Niwnici, kde emigroval po odhalení Vešeléniho sprisahania pri prenasledovaní protestantov. Autor  náboženských dišpút a dišputy z logiky.

## Dielo
* Quaesita physica serio-curiosa de variis rerum naturalium  experimentis, Dillingen roku 1710
* Principa philosophica ad selectas contraversias decidendas applicata..., Dillingen roku 1710

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Slovenskí autori náučnej literatúry
Kategória:Osobnosti z Prievidze
František Holý

**František Holý** (* 13. február 1906, Nová Baňa - † 19. marec 1971, Banská Bystrica) bol  mäsiar, živnostník, protifašistický bojovník.

## Životopis
Účastník ilegálneho protifašistického odboja v Novej Bani, väznený v koncentračnom tábore pri Salzburgu. Nositeľ viacerých vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti SNP
Kategória:Mäsiari
Kategória:Osobnosti z Novej Bane
Zdenko Homolka

**Zdenko Homolka** (* 30. december 1912, Barchovice - † 20. marec 1996, Bratislava) bol rímskokatolícky kňaz a  pedagóg.

## Životopis
Stredoškolské štúdium absolvoval na gymnáziu v Liptovskom Mikuláši v rokoch 1923 až 1931.
Po ukončení 1. ročníka Vysokej školy obchodnej sa r. 1932 rozhodol vstúpiť do jezuitskej rehole. Noviciát absolvoval v Ružomberku. Na ďalšie trojročné štúdium ho rehoľa vyslala do Highland College na anglickom ostrove Jersey známej tým, že na nej študovali aj význačné francúzske jezuitské osobnosti ako napr. Pierre Teilhard de Chardin. Trojročné štúdium filozofie a nadväzujúce štúdium teológie vykonával v holandskom jezuitskom kláštora vo Valkenburgu, kde bol v roku 1941 vysvätený na kňaza a začal vypomáhať v pastorácii medzi slovenskými a českými baníkmi v Belgicku. Nemecké okupačné orgány ho v roku 1942 eskortovali do Nemecka. Toto nedobrovoľné putovanie cez Aachen a Berlín napokon skončilo v Prahe, kde so súhlasom vedenia slovenskej jezuitskej provincie zostal až do konca vojny. Po návrate na Slovensko vyučoval na gymnáziu v Banskej Bystrici a v roku 1947 so súhlasom rehole prešiel do Bratislavy, kde sa okrem duchovného vedenia akademickej mládeže venoval aj ďalšiemu štúdiu matematiky.
Po likvidácii reholí komunistickým režimom pracoval manuálne. Neskôr sa uplatnil v stavebnom výskume ako odborník na aplikovanú matematiku. V tomto odbore pracoval až do odchodu do dôchodku. V rokoch 1979 až 1983, v ktorých mal prechodne povolenie na kňazskú činnosť, sa venoval pastorácii medzi mládežou. Vedeniu mládeže sa venoval aj bez povolenia ako význačný člen horolezeckej organizácie IAMES. Po páde komunistického režimu až do konca života pôsobil opäť ako jezuitský kňaz v Bratislave.

Autor kázní, ktoré vyšli knižne v edícii JAS (editor Ing.A Čierna). Prekladateľ knihy F. Krenzera Zajtra sa bude opäť veriť.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí rímskokatolícki kňazi
Kategória:Slovenskí pedagógovia
L Honig

**L Honig** (*   Slovensko) bol lekár.

## Životopis
Hlavný lekár Zvolenskej stolice v Banskej Bystrici (19.stor.), sekretár Zhromaždenia Spoločnosti uh. lekárov a prírodovedcov v Banskej Bystrici (4.-8. augusta  1842).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Lekári
Ervín Horáček

**Ervín Horáček** (* 4. júl 1895, Podbrezová – † 8. november 1979, Trnava) bol slovenský hudobný pedagóg.

## Rodina
* otec Anton Horáček
* matka Františka rod. Petrášová 

## Životopis
V roku 19011914 študoval hru na husle na Hudobnej škole v Banskej Bystrici a do 1918 na Vyššej hudobnej škole v Budapešti u prof. Blocha a Gobiho. V roku 19181934 hudobný pedagóg na Učiteľskom ústave, dievčenskom a chlapčenskom gymnáziu  v Banskej Bystrici, 19341945 na Rus. gymnáziu a Učiteľskom ústave, 19451947 riaditeľ Hudobnej školy v Mukačeve, 19471953 v Novom Meste nad Váhom, od 1953 v Trnave. V roku 19251957 člen Orchestra pohronského združenia vo Zvolene. Autor  menších skladieb pre klavír, harmoniku a žiacke súbory, ktoré interpretovali na žiackych koncertoch v Banskej Bystrici a iných miestach jeho pôsobenia. Všetky jeho práce zostali v rukopisoch. Učiteľ L. Hrdinu, P. Tonkoviča, J. Kosťuka, J. Podhájeckého, Š. Mártona a i.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike riadok 81 - rímskokatolícka cirkev v Hronci

Kategória:Slovenskí hudobní pedagógovia
Kategória:Osobnosti z Podbrezovej
Vojtech Horáček

**Vojtech Horáček** (* 15. máj 1897, Podbrezová – † 15. marec 1967, Bratislava) bol slovenský pedagóg.

## Životopis
Učiteľský ústav absolvoval v Kláštore pod Znievom roku 1920. Učiteľ na Ľudovej škole v Haliči a na ľud. a meštianskej škole v Lučenci, 19261927 pracovník Referátu Ministerstva školstva a národnej osvety v Bratislave, 19281938 školský inšpektor v Prievidzi, 19381944 učiteľ meštianskej školy v Gelnici, 19461956 pracovník Povereníctva školstva v Košiciach a v Bratislave, 19561959 inšpektor hosp. škôl na Povereníctve škôl a Povereníctve pôdohospodárstva. Popredný predstaviteľ pokrokových učiteľov za prvej Čs. republiky. Autor a prekladateľ učebníc.

## Ocenenie
* Roku 1964 Zaslúžilý učiteľ

## Literatúra
* *[[Pedagogická encyklopédia Slovenska]]*

## Externé odkazy
* 

Kategória:Slovenskí pedagógovia
Kategória:Slovenskí autori náučnej literatúry
Kategória:Slovenskí prekladatelia
Gejza Horák

**Gejza Horák** (* 25. február 1919, Halič – † 28. august 2003, Bratislava) bol slovenský jazykovedec a publicista.

## Životopis
Študoval na Učiteľských ústavoch v Lučenci a v Banskej Bystrici (1935-1939), v Bratislave na Filozofickej fak. Slov. univerzity aprobáciu filozofia a slovenčina (1944-1948). Pôsobil ako učiteľ v Detve, v Pohorelej, v Bratislave,  1948-1984 vedecký pracovník Jazykovedného ústavu Ľ. Štúra SAV, súčasne 1954-1957 prednášal slov. jazyk na Pedagogických fak. UK s Bratislave i KU, ako aj na Vysokej škole ruského jazyka v Prahe. Slov. jazykovedec a popularizátor slov. jazyka, venuje sa najmä dialektológii, štúdiu spisovného jazyka, jazykovej kultúre a metodike vyučovania slovenčiny. Autor populárno-náučnej knihy, v dennej tlači publikoval okolo tisíc popularizačných článkov a úvah o problematike súčasného  spisovného slov. jazyka a jazykovej kultúry. Venoval sa aj odbornej pedagogicky zameranej spisbe, podieľal sa na tvorbe početných učebníc, cvičebníc, konverzačných príručiek  a zbierok úloh zo slov. jazyka pre základné i stredné školy,  zostavovateľ čítaniek. Popri jazykovedných prácach pôsobil v Jazykovej poradni Čs. rozhlasu.

## Dielo
* Tisíce poučení zo spisovnej slovenčiny, roku 1971
* Jazykové prechádzky prózou, roku 1989
* Slovo o slove - sto zrniek do nášho jazykového povedomia, roku 1999

## Referencie


## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí jazykovedci
Kategória:Slovenskí lexikografovia
Kategória:Slovenskí publicisti
Kategória:Pracovníci Jazykovedného ústavu Ľudovíta Štúra SAV
Kategória:Osobnosti z Haliče (okres Lučenec)
Ľudovít Horn

**Ľudovít Horn** (*   Slovensko) bol kamenár.

## Životopis
Výrobca náhrobných kameňov, kamenár a majiteľ kamenopriemyselnej firmy Horn Ľudevít nástupca, na Ľupčianskej ulici dnes Partizánska ulica (založenej 1769).

## Literatúra
* Kto bol kto v histórii Banskej Bystrice 12552000
* Almanach a adresár mesta Banská Bystrica

## Externé odkazy
* 

Kategória:Kamenári
Ján Horňák

**Ján Horňák** (* 22. august 1918, Dúbravka - † 3. júl 1969, Modra) bol slovenský ekonóm.

## Rodina
* otec Ján Horňák
* matka Anna rod. Kušnírová

## Životopis
V roku 1936-1940 študoval na Obchodnej akadémii v Košiciach a v Banskej Bystrici, 1940-1944 na Vysokej škole obchodnej v Bratislave. Roku 1944 Ing., 1963 dov., 1966 CSc. Bankový úradník, neskôr úradník na Min. financií v Bratislave (1940- 1944), počas SNP úradník na Povereníctve financií v Banskej Bystrici (1944). Po ústupe Povstania do hôr zatknutý gestapom, väznený v Banskej Bystrici, v Bratislave a v koncentračnom tábore Mauthausene. Od roku 1962 prednášal na Katedre financií Národohospodárskej fakulty VŠE v Bratislave. Zakladateľ vysokoškolského štúdia poisťovníctva na Slovensku. Autor vysokoškolských učebníc, štúdií vo vedeckých zborníkoch a článkov v odborných časopisoch z oblasti financií, úveru a štátneho  poistenia.

## Pamiatky
* rkp. spomienky na koncentračný tábor v Mauthausene

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí ekonómovia
Kategória:Osobnosti SNP
Ľuba Hornoveská

**Ľuba Hornoveská** (* 16. júl 1926, Revúca† 11. marec 1987, Bratislava) bola slovenská redaktorka a publicistka.

## Životopis
Študovala na gymnáziu v Banskej Bystrici, v roku 1945 maturovala v Tisovci. V rokoch 19461950 študovala na Filozofickej fakulte Univerzity Komenského v Bratislave. V rokoch 19501953 učiteľka na gymnáziu, 19531955 odborná pracovníčka pre ľudový tanec v poradni Ľudovej umeleckej tvorivosti v Banskej Bystrici, 19551958 redaktorka časopisu *Ľudová tvorivosť* v Martine, od roku 1958 časopisu *Hudba, spev, tanec*, od 1969 *Rytmus* v Bratislave. Spočiatku sa venovala záujmovej umeleckej činnosti, neskôr sa zamerala na publicistiku. Založila dievčenský zbor na internáte, pôsobila v Speváckom akademickom združení, v roku 1949 spoluzakladateľka Lúčnice. Na gymnáziu v Banskej Bystrici založila súbor piesní a tancov *Trávnica*. Ako redaktorka publikovala najmä príspevky o ľudovej a komornej hudbe, zborovom speve a o folklórnom tanci. V roku 1982 Zaslúžilá pracovníčka kultúry.

## Literatúra
* HORNOVESKÁ, Ľuba. In: 

## Externé odkazy
* 

Kategória:Slovenskí redaktori periodík
Kategória:Slovenskí publicisti
Kategória:Slovenskí stredoškolskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Revúcej
Ladislav Horský

**Ladislav Horský** CSc. (* 18. september 1927, Valaská† 24. september 1983, Brno) bol slovenský vysokoškolský pedagóg, hokejista a tréner.

## Životopis
Jeho otec bol Ján Horský a matka Otília rod. Bačkorová. V rokoch 19391947 študoval na gymnáziu v Brezne, 19471951 telesnú výchovu a zemepis na Pedagogickej fakulte UK v Bratislave, 1965 CSc., 1966 doc., 1967 PhDr.

V rokoch 19541956 dôstojník ČSĽA, 1952 učiteľ Telovýchovného ústavu, 19561972 FTVŠ UK, od 1975 Vedúci Katedry telesnej výchovu a športu VŠE v Bratislave, 19721975 metodik TJ VSŽ v Košiciach.

Hráč prvoligových mužstiev ľadového hokeja: ŠK (19481952), CHZJD (19561958), ÚDA (19521954), Tankista Praha (19541956).

V rokoch 19581963 a 19761981 tréner hokejového mužstva CHZJD Bratislava, 19631964 konzultant a vedúci reprezentačného mužstva Rumunska, 19641966 a 19681969 mužstiev München Obersdorf a Düsseldorf v Nemecku, 19711975 VSŽ Košice, 19581960 tréner reprezentačného mužstva ČSSR, 19611968 vybraného mužstva akademikov, 19711982 juniorských a B-mužstva ČSSR.

Patril k najlepším hráčom ľadového hokeja v Česko-Slovensku, česko-slovenský reprezentant, člen mužstva, ktoré v roku 1955 získalo bronzovú medailu na Majstrovstvách sveta a striebornú a bronzovú medailu na Majstrovstvách Európy. Popredný predstaviteľ česko-slovenskej školy ľadového hokeja, ním vedené reprezentačné mužstvo získalo v roku 1959 bronzovú medailu na Majstrovstvách sveta, v roku 1960 – 4. miesto na ZOH v Squaw Valley, mužstvo Slovana CHZJD sa v sezóne 1978/79 stalo majstrom ČSSR. Viacero úspechov dosiahol i s juniorským mužstvom ČSSR. Zúčastnil sa na výchove hráčov i reprezentantov, a najmä trénerov v Rumunsku, Nemecku, Fínsku, Švajčiarsku, Kanade, USA (o ľadovom hokeji prednášal na 17 univerzitách). Jeho teoretické práce a učebnice boli preložené do viacerých jazykov, prispieval do domácich i zahraničných odborných časopisov.

V roku 2002 bol uvedený do Siene slávy slovenského hokeja a v roku 2004 do Siene slávy IIHF.

## Ocenenie
* 1966 vzorný, 1967 zaslúžilý tréner, 1964 vyznamenaný Za zásluhy o rozvoj česo-slovenskej telovýchovy II. st., 1982 I. st.

## Referencie

## Literatúra
* Slovenský biografický slovník

## Externé odkazy
* 

Kategória:Slovenskí hokejisti
Kategória:Slovenskí hokejoví tréneri
Kategória:Členovia Siene slávy slovenského hokeja
Kategória:Vyučujúci na Fakulte telesnej výchovy a športu Univerzity Komenského v Bratislave
Kategória:Absolventi Pedagogickej fakulty Univerzity Komenského v Bratislave
Kategória:Osobnosti z Valaskej